ขอสอบถามหน่อยค่ะ คือเพิ่งกินยาคุมกำเนิดแบบปกติไป 4 วัน แล้ววันนี้ดันมีอะไรกับแฟนแล้วหลั่งใน ควรกินยาคุมฉุกเฉินไหมคะ หรือว่ากินยาคุมแบบปกติต่อเลย
สวัสดีค่ะ หากเพิ่งทานยาคุมกำเนิดเป็นแผงแรก แต่ได้เริ่มทานเม็ดแรกภายใน 1-5 วันนับจากวันแรกที่มีประจำเดือนมา ยาคุมก็จะสามารถออกฤทธิ์ในการป้องกันการตั้งครรภ์ได้ทันที ดังนั้น ไม่จำเป็นต้องทานยาคุมฉุกเฉินร่วมไปด้วยแต่หากไม่ได้ทานภายใน 1-5 วันนับจากวันแรกที่มีประจำเดือนมา ยาคุมกำเนิดจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากเพิ่งทานไป 4 วัน แล้วมีเพศสัมพันธ์ ก็อาจมีโอกาสที่จะตั้งครรภ์ได้ ซึ่งอาจพิจารณาทานยาคุมฉุกเฉินร่วมไปด้วย และหากได้ทานยาคุมฉุกเฉินไปแล้ว ก็ให้ทานยาคุมกำเนิดตามเวลาเดิมปกติไปด้วย